**Dôvodová správa k návrhu Zadania ÚPN obce Lednické Rovne**

**Obec Lednické Rovne** obstarala spracovanie novej územnoplánovacej dokumentácie na základe akútnej potreby riadiť rozvoj obce z hľadiska priestorového a funkčného usporiadania tak, aby bol zabezpečený trvalý súlad všetkých činností v území s osobitným zreteľom na starostlivosť o životné prostredie, dosiahnutie ekologickej rovnováhy a zabezpečenie trvalo udržateľného rozvoja, pre šetrné využívanie prírodných zdrojov a pre zachovanie prírodných, civilizačných a kultúrnych hodnôt.

Procesne sa spracovanie riadi ustanoveniami zákona č. 50/76 Zb., v znení neskorších predpisov, prostredníctvom odborne spôsobilej osoby pre obstaranie ÚPP a ÚPD, a odborne spôsobilého spracovateľa pre územné plánovanie.

Zahájenie **obstarávania ÚPN obce Lednické Rovne** v zmysle § 19b. zákona č. 50/76 Zb., v znení neskorších predpisov, bolo oznámené **listami zo dňa 13. 3. 2019, so zverejnením na úradnej tabuli obce Lednické Rovne a webovej stránke obce v termínoch podľa priložených kópií oznámení,** ktoré tvoria prílohu dokladovej časti. Po uplynutí lehoty a doručení písomných stanovísk najmä zo strany dotknutých orgánov, organizácií, susedných obcí a verejnosti, vznikol sumár základných podmienok pre tvorbu ÚPN obce Lednické Rovne. **Oznámenie o začatí obstarávania ÚPN obce Lednické Rovne bolo zverejnené v lehote od 15. 3. 2019 – 30. 6. 2019. Obec Lednické Rovne pristúpila k zahájeniu obstarávania a príslušným lehotám nad rámec platnej legislatívy najmä z toho dôvodu, že obec Lednické Rovne je významnou obcou zo všetkých hľadísk, a najmä verejnosť tak mala dostatočne dlhý čas a priestor na informovanie sa o zámere spracovať nový územný plán, a zároveň na predloženie svojich požiadaviek a zámerov.**

Všetky získané stanoviská, mapové podklady, zámery a informácie zo strany obce, orgánov aj verejnosti viedli následne k spracovaniu **Prieskumov a rozborov**. Ich spracovateľom je riešiteľ celej územnoplánovacej dokumentácie obce, t.j. ateliér **ARCADIA Corporation, s.r.o., Dubnica n/Váhom**, s hlavnými riešiteľmi **Ing. arch. Marian Antal a Ing. arch. Simona Antalová.**

**Prieskumy a rozbory** boli spracovávané v období v priebehu rokov 2019, pričom ich cieľom bolo vyhodnotenie súčasného stavu obce, problémových aspektov, sumarizácie zámerov obce pre svoj ďalší rozvoj. **Prieskumy a rozbory sú uložené na Obecnom úrade v Lednických Rovniach , a pozostávajú z textovej, grafickej a tabuľkovej časti, vrátane Problémového výkresu , predstavujúceho hlavné strety záujmov v území.**

Zo stanovísk dotknutých orgánov k oznámeniu vyplynuli aj konkrétne požiadavky na podrobnejšie rozpracovanie vybraných okruhov otázok, súvisiacich s navrhovaným strategickým dokumentom.

**Zadanie k ÚPN obce Lednické Rovne predstavuje základný dokument, ktorý stanovuje hlavné ciele a úlohy obce, posudzuje väzby na vyššie stupne územnoplánovacích dokumentov, a celkovo po spracovaní a schválení v orgánoch mesta bude tvoriť základný nástroj rozvoja obce.**

**Oznámenie o prerokovaní návrhu Zadania k ÚPN obce Lednické Rovne oznámila obec verejnosti písomne na úradnej tabuli obce, ako aj elektronicky na webovej stránke obce, zverejnením v lehote podľa originálu oboch oznámení v prílohách, a zároveň osobitne listom dotknutým orgánom štátnej správy, samosprávy, organizáciám a subjektom pôsobiacim na území obce. Oznámenie pre verejnosť bolo zverejnené v lehote od 7. 1. 2020 – 8. 2. 2020. V tejto lehote sa vyjadrovali aj dotknuté orgány štátnej správy a samosprávy jednotlivo**

**V riadnej lehote bolo obci doručených 30 písomných stanovísk zo strany dotknutých orgánov, a 1 stanovisko zo strany verejnosti. Pripomienky dotknutých orgánov štátnej správy sú v návrhu Zadania akceptované, resp. vzaté na vedomie, vrátane vysvetlenia, pripomienka zo strany verejnosti predstavovala požiadavku na zaradenie príslušnej parcely v kú. Medné vo vlastníctve pripomienkovateľky v celosti na funkciu bývania. Reálne je možné túto pripomienku, ako aj ostatné podnety vznesené v rámci §19b.) preskúmať až v Návrhu ÚPN obce. Z toho dôvodu , vo väzbe na ustanovenia § 20 zákona, je požiadavka verejnosti vzatá na vedomie s odkazom na jej overenie v návrhovej etape.**

Zároveň v návrhovej etape bude riešený aj proces v zmysle zákona č. 24/2006 Z.z., o posudzovaní vplyvov na životné prostredie, a to Oznámením o strategickom dokumente.

**Zadanie ÚPN obce Lednické Rovne je aktuálne predmetom schválenia Obecným zastupiteľstvom na základe vydania stanoviska nadriadeného územnoplánovacieho orgánu podľa § 20 zákona č. 50/76 Zb., v znení neskorších predpisov.**

**Mgr. Marián H o r e č n ý**

Starosta obce Lednické Rovne

**Ing. arch. Adriana M l y n č e k o v á , PhD.**

Osoba odborne spôsobilá na obstarávanie ÚPP a ÚPD

podľa § 2a zákona

V Lednických Rovniach dňa 9. 6. 2020